分类：教育/科学
问题：有没有思念亲人的诗句。 
回答：⑴除 夜 作 〔唐〕高 适 寒灯独不眠， 客心何事转凄然。 故乡今夜思千里， 霜鬓明朝又一年。 ⑵归 家 〔唐〕杜 牧 稚子牵衣问， 归来何太迟? 共谁争岁月， 赢得鬓边丝? ⑶乡 思 [宋]李 觏 人言落日是天涯，望极天涯不见家。 已恨碧山相阻隔，碧山还被暮云遮。 ⑷京 师 得 家 书 〔明〕袁 凯 江水三千里，家书十五行。行行无别语，只道早还乡。 ⑸与浩初上人同看山寄京华亲故 〔唐〕戴叔伦 海畔尖山似剑芒，秋来处处割愁肠。 若为化得身千亿，散上峰头望故乡。 ⑹闻雁 [唐]韦应物 故园眇何处？归思方悠哉。淮南秋雨夜，高斋闻雁来。 ⑺杂诗（王维） 君自故乡来，应知故乡事。来日绮窗前，寒梅着花未？ ⑻题大庾岭北驿（宋之问） 阴月南飞雁，传闻至此回。我行殊未已，何日复归来。 江静潮初落，林昏瘴不开。明朝望乡处，应见陇头梅。 ⑼渡荆门送别（李白） 渡远荆门外，来从楚国游。山随平野尽，江入大荒流。 月下飞天镜，云生结海楼。仍怜故乡水，万里送行舟。 ⑽月夜亿舍弟（杜甫） 戍鼓断人行，边雁一秋声。露从今夜白，月是故乡明。 有弟皆分散，无家问死生。寄书常不达，况乃未休兵。 ⑾送别（隋朝民歌） 杨柳青青著地垂，杨花漫漫搅天飞。 柳条折尺花飞尽，借问行人归不归？ ⑿十五夜望月（王建） 中庭地白树栖鸦，冷露无声湿桂花。 今夜月明人尽望，不知秋思落谁家。 ⒀逢入京使 故园东望路漫漫，双袖龙钟泪不干。 马上相逢无纸笔，凭君传语报平安。 ⒁示儿（陆游） 死去元知万事空，但悲不见九州同。 王师北定中原日，家祭无忘告乃翁。 ⒂渔家傲（范仲淹） 塞下秋来风景异，衡阳雁去无留意，四面边声连角起。千嶂里，长烟落日孤城闭。 浊酒一杯家万里，燕然未勒归无计。羌管悠悠霜满地。人不寐，将军白发征夫泪。 ⒃一剪梅 舟过吴江（蒋捷） 一片春愁待酒浇。江上舟摇，楼上帘招。秋娘渡与泰娘桥。风又飘飘，雨又潇潇。 何日归家洗客袍。银字笙调，心字香烧。流光容易把人抛。红了樱桃，绿了芭蕉。 ⒄天净沙 秋思（马致远） 枯藤老树昏鸦，小桥流水人家，古道西风瘦马。 夕阳西下，断肠人在天涯。 ⒅狱中题壁（谭嗣同） 望门投止思张俭，忍死须臾待杜根。 我自横刀向天笑,去留肝胆两昆仑。 ⒆有感一章（谭嗣同） 世间万物抵春愁，今向苍冥一哭休。 四万万人齐下泪，天涯何处是神州。========================================================   【中秋节思念亲人的诗句】十五夜望月 王建 中庭地白树栖鸦，冷露无声湿桂花。 今夜月明人尽望，不知秋思落谁家！ 夜思 李白 床前明月光，疑是地上霜。 举头望明月，低头思故乡。 月夜忆舍弟 杜甫 戍鼓断人行，秋边一雁声。 露从今夜白，月是故乡明。 有弟皆分散，无家问死生。 寄书长不达，况乃未休兵。 望月怀远 张九龄 海上生明月，天涯共此时。 情人怨遥夜，竟夕起相思！ 灭烛怜光满，披衣觉露滋。 不堪盈手赠，还寝梦佳期。 秋宵月下有怀 孟浩然 秋空明月悬，光彩露沾湿。 惊鹊栖未定，飞萤卷帘入。 庭槐寒影疏，邻杵夜声急。 佳期旷何许！望望空伫立。 明月何皎皎 明月何皎皎，照我罗床帏。 忧愁不能寐，揽衣起徘徊。 客行虽云乐，不如早旋归。 出户独彷徨，愁思当告谁！ 引领还入房，泪下沾裳衣。 水调歌头 苏轼 明月几时有，把酒问青天。 不知天上宫阙，今夕是何年。 我欲乘风归去，惟恐琼楼玉宇，高处不胜寒。 起舞弄清影，何似在人间。 转朱阁，低绮户，照无眠。 不应有恨，何事长向别时圆。 人有悲欢离合，月有阴晴圆缺，此事古难全。 但愿人长久，千里共婵娟。 念奴娇.中秋对月 文征明 桂花浮玉，正月满天街，夜凉如洗。 风泛须眉并骨寒，人在水晶宫里。 蛟龙偃蹇，观阙嵯峨，缥缈笙歌沸。 霜华满地，欲跨彩云飞起。 记得去年今夕，酾酒溪亭，淡月云来去。 千里江山昨梦非，转眼秋光如许。 青雀西来，嫦娥报我，道佳期近矣。 寄言俦侣，莫负广寒沈醉。